

# REPUBLIKA HRVATSKA KARLOVAČKA ŽUPANIJA  GRAD OGULIN

**GRADONAČELNIK**

## Odbor za proslavu Dana Grada Ogulina

KLASA: 024-02/24-03/06 URBROJ: 2133-02-01/01-24-4

Ogulin, 15. svibnja 2024.

Na temelju članka 7. Odluke o dodjeli javnih priznanja Grada Ogulina („Glasnik Karlovačke županije“ br. ), Odbor za proslavu Dana Grada Ogulina, objavljuje

# JAVNI POZIV

## za dostavu prijedloga za dodjelu javnih priznanja Grada Ogulina

1. Radi odavanja priznanja za iznimna postignuća i doprinos od osobitog značaja za razvitak i ugled Grada Ogulina, a osobito za naročite uspjehe ostvarene u unaprjeđivanju gospodarstva, znanosti, kulture, zdravstva i socijalne skrbi, odgoja i obrazovanja, zaštite i unaprjeđivanja čovjekovog okoliša, športa i tehničke kulture te drugih javnih djelatnosti kao i za poticanje aktivnosti koje su tome usmjerene, Grad Ogulin dodjeljuje javna priznanja.
	1. Prijedlog za dodjelu **Priznanja Grada Ogulina za životno djelo:**

dodjeljuje se radi odavanja priznanja za cjelovito djelo koje je pojedinac ostvario u tijeku svog radnog i životnog vijeka, a koje u određenom području ili u svekolikom radu predstavlja izuzetan i osobito vrijedan doprinos razvoju i ugledu Grada Ogulina.

* 1. Prijedlog za dodjelu **Priznanja Grada Ogulina za stvaralački rad:**

dodjeljuje se za dugogodišnji kontinuirani stvaralački rad, za iznimna društvena postignuća i zasluge na unapređivanju pojedinih područja stvaralaštva kojima se

doprinosi razvoju i promicanju ugleda i interesa Grada Ogulina te za značajne veće obljetnice i jubileje neprekidnog rada i djelovanja.

* 1. Prijedlog za dodjelu **Godišnjeg javnog priznanja Grada Ogulina**

dodjeljuje se za ostvarenje izuzetnih rezultata i/ili osobitog doprinosa u području znanosti, obrazovanja, gospodarstva, prosvjete, kulture, umjetnosti, športa, zdravstva, socijalne skrbi, humanitarnog djelovanja te svih drugih područja

društvenog života u Gradu Ogulinu kao i djelovanja za dobrobit zajednice ostvarenih u jednoj godini koja prethodi godini dodjele ovog priznanja.

1. Prijedlog za dodjelu javnih priznanja Grada Ogulina podnosi se u pisanom obliku te na propisanom obrascu (**OBRAZAC I**) koji mora sadržavati sljedeće podatke:
* ime i prezime odnosno naziv podnositelja prijedloga, prebivalište ili sjedište podnositelja prijedloga,
* osobno ime ili naziv osobe na koju se prijedlog odnosi uz navođenje osnovnih podataka o osobi,
* naziv javnog priznanja i područje za koje se podnosi prijedlog te
* obrazloženje prijedloga odnosno postignuća i doprinosa radi kojih se predlaže dodjela javnog priznanja Grada Ogulina.

Uz prijedlog predlagatelj je dužan priložiti odgovarajuću dokumentaciju (objavljene

radove, analize, prikaze, stručne kritike i ocjene, natjecateljske rezultate i sl.) kojom se potvrđuju navodi iz prijedloga kao i **Izjavu o davanju suglasnosti za obradu osobnih podataka.**

1. Pravo podnošenja prijedloga za dodjelu javnih priznanja Grada Ogulina imaju
* građani grada Ogulina,
* pravne osobe grada Ogulina,
* Gradonačelnik Grada Ogulina i
* članovi Gradskog vijeća Grada Ogulina.
1. Rok za podnošenje prijedloga je **14. lipanj 2024. godine**.
2. Nepotpuni prijedlozi i prijedlozi podneseni nakon isteka roka neće se razmatrati.

Prijedlozi se dostavljaju na adresu: **Grad Ogulin, Odbor za proslavu Dana Grada Ogulina, B. Frankopana 11, 47300 Ogulin** ili elektroničkim putem u PDF formatu na e-mail adresu: episarnica@ogulin.hr .

Predsjednik Odbora za proslavu Dana Grada Ogulina

Dalibor Domitrović, ing., v.r.

# OBRAZAC I

## Izjava o davanju suglasnosti za obradu osobnih podataka

OBRAZAC I

# PRIJEDLOG ZA DODJELU JAVNOG PRIZNANJA GRADA OGULINA

PODNOSITELJ PRIJEDLOGA

/Ime i prezime - Naziv/

/Adresa, prebivalište - Sjedište/

## Grad Ogulin

/Kontakt (mob., e-mail)/ **Odbor za dodjelu javnih priznanja**

**Naziv javnog priznanja:**

1. Priznanje Grada Ogulina za životno djelo
2. Priznanje Grada Ogulina za stvaralački rad
3. Godišnje javno priznanje Grada Ogulina (zaokružiti ono što se predlaže)

/kandidat za dodjelu javnog priznanja - Ime i prezime fizičke osobe - Naziv pravne osobe/

1. za pravne osobe

Sjedište

Djelatnost

Djeluje od

1. za fizičke osobe

Adresa, prebivalište

Dan mjesec i godina rođenja

Mjesto i Grad (Općina) rođenja

Državljanstvo

Završena škola

Zanimanje /radno mjesto/

Radni staž

Godina umirovljenja

O B R A Z L O Ž E NJ E

(s opisom značajnih dostignuća)

Ž I V O T O P I S

( za fizičku osobu; najvažniji podaci iz života)

Mjesto i datum prijave: Potpis predlagatelja:

## Izjava o davanju suglasnosti za obradu osobnih podataka

Potpisom ove Izjave dajem privolu Gradu Ogulinu za prikupljanje, obradu i objavu osobnih podataka kandidata za javno priznanje Grada Ogulina, kao voditelju obrade u postupku dodjele javnih priznanja.

Grad Ogulin s osobnim podacima postupat će sukladno Odluci o javnim priznanjima Grada Ogulina i propisima o zaštiti osobnih podataka.

U , god.

(Potpis kandidata, ovlaštene osobe pravne osobe, člana obitelji kandidata -posmrtno)